અમ્રિતસરના સામાન્ય પરિવારનો અને શારીરિક રીતે અક્ષમ એક છોકરો આજે હૉટેસ્ટ, બેસ્ટ ઇન્ટરનૅશનલ શેફ વિકાસ ખન્ના બની ગયો છે. ઇન્ડિયન ક્વિઝીનને દુનિયાભરમાં ફેમસ બનાવનાર વિકાસ ખન્ના સ્ટાર પ્લસ પર ગઈ કાલે જ પૂરી થયેલી કુકિંગ શો ‘માસ્ટરશેફ ઇન્ડિયા’ની ચોથી સીઝનનો ત્રણમાંનો એક જજ હતો. આ અગાઉની બે સીઝનમાં અને ‘માસ્ટરશેફ જુનિયર’નો જજ પણ હતો. ૪૩ વર્ષનો વિકાસ ન્યુ યૉર્કમાં રહે છે અને ત્યાં તેની જુનૂન નામની રેસ્ટોરાં છે. તે ઍન્કર, ફિલ્મમેકર અને કુકબુક રાઇટર પણ છે. ૨૦૧૧માં ‘પીપલ’ મૅગેઝિને તેને સેક્સીએસ્ટ મૅન અલાઇવ અને હૉટેસ્ટ શેફ ઑફ અમેરિકાના બિરુદથી નવાજ્યો છે. બચપણથી લઈને અહીં સુધીની તેની વાતો તેની વાનગીઓ જેટલી જ ઇન્ટરેસ્ટિંગ છે એ જોઈએ.